Filmi për Shqipërinë, “Falja e gjakut” fiton çmim në Berlinale
Regjisori amerikan, Joshua Marston dhe bashkëpunëtori i tij, Andamion Murataj fituan çmimin për skenarin më të mirë
Filmi “Falja e gjakut”, flet për një 17-vjeçar të quajtur Nik, i cili është në vitin e fundit të shkollës së mesme në Shqipërinë veriore. Nik ka vendosur që, sapo të mbarojë shkollën, të hapë një internet kafe. Gjithashtu, ai ka rënë në dashuri me një vajzë. Motra e tij, Rudina, është 15 vjeçe dhe ëndërron të ndjekë universitetin. Mirëpo familja hyn në një zënkë për pronësinë e tokës dhe i ati i tyre akuzohet për vrasje. Paparitur, dy fëmijët e gjejnë veten të përfshirë në një gjakmarrje të tmerrshme. Aktorët dhe regjisori i filmit e festuan premierën në qilimin e kuq. Aktorja Ilire Vinca Çelaj ndihej e gëzuar që merrte pjesë në festivalin e Berlinit. Aktori Tristan Halilaj ishte i gëzuar që pa variantin përfundimtar të filmit për herë të parë. Sindi Laçej luan për herë të parë në një film. “” tha ajo për pjesmarrjen në Berlinale. Regjisori Joshua Marston është shumë i gëzuar. Në Festivalin e Berlinit, i cili zgjati 10 ditë, medias dhe blerësve të mundshëm iu paraqitën qindra filma të rinj.